《咏扇四首 其一 蕉扇》
清代·荣汝楫

一扇新凉一叶蕉，戏分嫩绿带云摇。定从怀素庵中折，曾向王云画里描。

入手便教秋飒飒，沁心犹觉雨潇潇。携来莫惹弹文至，有竹千竿夏自消。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。